CELEX: 62009TN0359
Language: et
Date: 2009-09-14 00:00:00
Title: Kohtuasi T-359/09: 14. septembril 2009 esitatud hagi — Jurašinović versus nõukogu

7.11.2009   
            
            
               ET
            
            
               Euroopa Liidu Teataja
            
            
               C 267/80
            
         14. septembril 2009 esitatud hagi — Jurašinović versus nõukogu
   (Kohtuasi T-359/09)
   2009/C 267/142
   Kohtumenetluse keel: prantsuse
   
      Pooled
   
   
      Hageja: Ivan Jurašinović (Angers, Prantsusmaa) (esindaja: advokaat A. Beguin)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada 17. juuni 2009. aasta otsus ja selle järgnenud vaikimisi otsus, millega keelati hagejal tutvuda järgmiste dokumentidega:
               
                           —
                        
                        
                           Horvaatias viibinud Euroopa Liidu vaatlejate 1. kuni 31. augusti 1995. aasta ettekanded Knin piirkonna kohta;
                        
                     
                           —
                        
                        
                           viidatud dokumendid „ECMM RC Knin Log Reports”;
                        
                     
         
               —
            
            
               anda EL Nõukogu peasekretariaadile korraldus võimaldada taotletud dokumentidega tutvumine elektrooniliselt;
            
         
               —
            
            
               mõista EL Nõukogult hageja kasuks välja menetluskulud summas 2 000 eurot ilma maksudeta ehk 2 392 eurot koos maksudega, millele lisada hagiavalduse registreerimise kuupäeval kehtinud EKP intressimääraga intress.
            
         
      Väited ja peamised argumendid
   
   Hageja palub tühistada nõukogu 17. juuni 2009. aasta otsus ja selle järgnenud vaikimisi otsus, millega keelati tal tutvuda Horvaatias viibinud Euroopa Liidu vaatlejate 1. kuni 31. augusti 1995. aasta ettekannetega Knin piirkonna kohta ja viidatud dokumentidega „ECMM RC Knin Log Reports”.
   Hageja esitab oma hagi põhjendamiseks kaks väidet:
   
               —
            
            
               puudub oht kahjustada avalikke huve seoses rahvusvaheliste suhetega määruse nr 1049/2001 (1) artikli 4 lõike 1 punkti a tähenduses, kuna:
               
                           —
                        
                        
                           taotletud dokumentidele ei ole võimalik kohaldada mingisugust spetsiifilist kaitset, ja
                        
                     
                           —
                        
                        
                           isegi kui oletada, et oleks võimalik kohaldada spetsiifilist kaitset, on pool määruse nr 1049/2001 artikli lõikes 7 sätestatud maksimaalsest kaitseajast läbi, mis õigustab dokumentidega tutvumise lubamist;
                        
                     
                           —
                        
                        
                           kuna kõnealuseid dokumente ei ole klassifitseeritud kaitstavateks, ei ole need tundliku sisuga dokumendid määruse nr 1049/2001 artikli 9 tähenduses;
                        
                     
         
               —
            
            
               puudub oht kahjustada kohtumenetlust ja õigusnõustamist määruse nr 1049/2001 artikli 4 lõike 2 tähenduses, kuna:
               
                           —
                        
                        
                           see erand puudutab Euroopa Liidu ja liikmesriikide kohtumenetlusi, nõukogu aga õigustab oma keeldumist kohtumenetlusega endise Jugoslaavia asjade rahvusvahelises kriminaalkohtus;
                        
                     
                           —
                        
                        
                           taotletud dokumendid on endise Jugoslaavia asjade rahvusvahelise kriminaalkohtu Gotovina kohtuasja pooltele teatavaks tehtud, mis samuti õigustab, et hagejale antaks luba nendega tutvuda;
                        
                     
                           —
                        
                        
                           nõukogu ülesanne ei ole endise Jugoslaavia asjade rahvusvahelise kriminaalkohtu menetluse nõuetekohasuse järelevalve, ja
                        
                     
                           —
                        
                        
                           ülekaalukas üldine huvi õigustab taotletud dokumentide avaldamist.
                        
                     
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).